Gandia presenta la programació de Santa Anna festiva 2021 per al mes de juliol
22 juliol 2021

## Gandia presenta la programació de Santa Anna festiva 2021 per al mes de juliol22 juliol 2021Última actualització: 22 juliol 2021

![](../gestion/img/9375535b3eb8213b619b7edd90bf3898d9cf87659fe39da6e3748f684e25ef5f.png)  
  

La **presidenta de la Junta de Districte de Santa Anna, Alícia Izquierdo,** ha presentat aquest matí la programació festiva de la barriada, una iniciativa que ha estat possible gràcies al suport i organització de l’associació de veïns i veïnes de Santa Anna i als departaments de Cultura Festiva i Cultura i Participació Ciutadana, i que es desenvoluparà a la Plaça de Santa Anna i a l’Església Santa Anna els dies 23, 25 i 26 de juliol amb totes les mesures de seguretat sanitàries davant la Covid.

“_No volíem deixar passar l’oportunitat de poder fer una xicoteta celebració, això sí, comptant amb totes les mesures d’aforament i seguretat que ens permet la pandèmia_”, ha expressat Izquierdo, qui ha animat al veïnat de la barriada a gaudir de les activitats amb tota la precaució i garanties. 

La programació de Santa Anna festiva 2021 consta de les següents activitats:

*   **Divendres 23** a les 22.30 hores a la Plaça de Santa Anna: Cinema d’estiu solidari amb la pel·lícula _Que suene la música,_ activitat organitzada per Barris actius i Participació amb la ciutadania.

*   **Diumenge 25** a les 11 h. a la Plaça de Santa Anna: Parc aquàtic infantil amb unflables d’aigua per remullar-se (portar tovalla).

*   **Dilluns 26** a les 21 h. a l’Església Santa Anna: Missa major en honor a Santa Anna. Organitzada per l’Associació de Veïns i la Junta de Districte de
*   Santa Anna.

*   A les 22 h. a la Plaça de Santa Anna: Mascletada nocturna, disparada per Germans Borredà (Associació de Veïns i la Junta de Districte).

[Twittear](https://twitter.com/share)